CELEX: C2006/131/50
Language: el
Date: 2006-06-03 00:00:00
Title: Υπόθεση C-80/06: Αίτηση εκδόσεως προδικαστικής αποφάσεως που υπέβαλε το Tribunale ordinario di Novara με διάταξη της  5ης Ιανουαρίου 2006  στα πλαίσια της υποθέσεως Carp Snc di L. Moleri e Valter Corsi και Associazione Nazionale Artigiani Legno e Arredamenti κατά Ecorad Srl

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/28
            
         Αίτηση εκδόσεως προδικαστικής αποφάσεως που υπέβαλε το Tribunale ordinario di Novara με διάταξη της 5ης Ιανουαρίου 2006 στα πλαίσια της υποθέσεως Carp Snc di L. Moleri e Valter Corsi και Associazione Nazionale Artigiani Legno e Arredamenti κατά Ecorad Srl
   (Υπόθεση C-80/06)
   (2006/C 131/50)
   Γλώσσα διαδικασίας: η ιταλική
   Αιτούν δικαστήριο
   Tribunale ordinario di Novara.
   Διάδικοι της κύριας δίκης
   
      Ενάγουσες: Carp Snc di L. Moleri e V. Corsi, Associazione Nazionale Artigiani Legno e Arredamenti.
   
      Εναγομένη: Ecorad Srl.
   Προδικαστικά ερωτήματα
   
               1.
            
            
               Ερωτάται αν τα άρθρα 2 και 3, καθώς και τα παραρτήματα II και III, της αποφάσεως 1999/93/ΕΚ (1) έχουν την έννοια ότι αποκλείουν την περίπτωση οι θύρες που πρέπει να φέρουν λαβές προς χρήση σε περίπτωση κινδύνου να κατασκευάζονται υποχρεωτικώς από κατασκευαστές (κλειθροποιούς) διαθέτοντες τα απαιτούμενα από το σύστημα πιστοποιήσεως αριθ. 1 προαπαιτούμενα.
            
         
               2.
            
            
               Σε περίπτωση καταφατικής απαντήσεως επί του πρώτου ερωτήματος, ερωτάται αν οι περιλαμβανόμενες στα άρθρα 2 και 3, καθώς και στα παραρτήματα II και III, της αποφάσεως 1999/93/ΕΚ επιταγές, ανεξάρτητα από την έκδοση των τεχνικών προδιαγραφών εκ μέρους της Ευρωπαϊκής Επιτροπής Τυποποιήσεως (ΕΕΤ), τυγχάνουν υπό νομική άποψη υποχρεωτικής εφαρμογής από την έναρξη ισχύος της προπαρατεθείσας αποφάσεως, όσον αφορά τη μορφή της διαδικασίας πιστοποιήσεως που πρέπει να τηρείται εκ μέρους των κατασκευαστών (κλειθροποιών) για θύρες που φέρουν λαβές προς χρήση σε περίπτωση κινδύνου.
            
         
               3.
            
            
               Ερωτάται αν τα άρθρα 2 και 3, καθώς και τα παραρτήματα II και III, της αποφάσεως 1999/93/ΕΚ πρέπει να θεωρηθούν ως άκυρα λόγω αντιθέσεώς τους προς την αρχή της αναλογικότητας στο μέτρο που επιβάλλουν σε όλους τους παραγωγούς την υποχρέωση να τηρούν τη διαδικασία πιστοποιήσεως αριθ. 1 προκειμένου να θέτουν την επισήμανση ΕΚ επί των θυρών που κατασκευάζουν οι ίδιοι και φέρουν λαβές προς χρήση σε περίπτωση κινδύνου (αναθέτοντας στην ΕΕΤ την εντολή θεσπίσεως των συναφών τεχνικών προδιαγραφών).
            
         
      (1)  Απόφαση 1999/93/ΕΚ της 25ης Ιανουαρίου 1999, σχετικά με τη διαδικασία βεβαιώσεως της πιστότητας των δομικών προϊόντων δυνάμει του άρθρου 20, παράγραφος 2, της οδηγίας 89/106/ΕΟΚ του Συμβουλίου, όσον αφορά θύρες, παράθυρα, εξώφυλλα, σκιάδια, δρύφακτα και συναφή κτιριακό εξοπλισμό (ΕΕ L 29, σ. 51).